
রুসিয়ার রাজী 


কণথারীণের উপাখ্যান। 


প্রীদ্বারকানাথ ভউ্টীচার্ষ্য কর্তক 
সঙ্কজিত। 


২২ পাপা ০ সিন্পা শত 


0470 074 : 


পানা ৪4ুটংমাণা ৮০, 


বিজ্ঞাপন । 


এতদ্দেশীয় স্ত্রীলৌোকদিগের পাঠোপযোগী পুস্তক 
অধিক নাই দেখিয়া আমি রবর্টও উইঙ্লিয়ম চেস্বর্ষ 
কর্তৃক সংগৃহীত মিসলানী নামক খ্রস্থ হইতে এই 
উপাখ্যানটী মঞ্চলন করিলাম। এক্ষণে মহিলাগণ 
ইহা পাঠ করিয়া! প্রীত হইলেই পরিশ্রম সার্থক 
বোধ করিব। রঃ 

আর এই স্থলে স্বীকার করিতেছি' যে যশোহর 
জিলার ডেপুটা ইনস্পেক্টর শ্রীযুত মাধরচন্্র ভর্কসিদ্ধান্ত 
মহাশয় অন্ুশ্রহ করিয়া ইহার আদ্যোপান্ত সংশো- 
ধন করিয়া দিয়াছেন; তাহা না হইলে ইহা কখনই 
এরূপ হইত ন|। 

বালী, 


রকানা । 
খর চৈত্র, শকাবা ১৭৮১। জীারকানাধ শর্মা 

রুসিয়ার রাজী 


কণথারীণের উপাখ্যান। 


প্রীদ্বারকানাথ ভউ্টীচার্ষ্য কর্তক 
সঙ্কজিত। 


২২ পাপা ০ সিন্পা শত 


0470 074 : 


পানা ৪4ুটংমাণা ৮০, 


বিজ্ঞাপন । 


এতদ্দেশীয় স্ত্রীলৌোকদিগের পাঠোপযোগী পুস্তক 
অধিক নাই দেখিয়া আমি রবর্টও উইঙ্লিয়ম চেস্বর্ষ 
কর্তৃক সংগৃহীত মিসলানী নামক খ্রস্থ হইতে এই 
উপাখ্যানটী মঞ্চলন করিলাম। এক্ষণে মহিলাগণ 
ইহা পাঠ করিয়া! প্রীত হইলেই পরিশ্রম সার্থক 
বোধ করিব। রঃ 

আর এই স্থলে স্বীকার করিতেছি' যে যশোহর 
জিলার ডেপুটা ইনস্পেক্টর শ্রীযুত মাধরচন্্র ভর্কসিদ্ধান্ত 
মহাশয় অন্ুশ্রহ করিয়া ইহার আদ্যোপান্ত সংশো- 
ধন করিয়া দিয়াছেন; তাহা না হইলে ইহা কখনই 
এরূপ হইত ন|। 

বালী, 


রকানা । 
খর চৈত্র, শকাবা ১৭৮১। জীারকানাধ শর্মা 


রুসিয়ার রাঙ্জী ক্যাথারীথ্র 


উপাখ্যান। 


দিবাকর অস্ত যাইতেছে অনবরত তুছিন পতিত 
হইতেছে এমত সময়ে, এক দিন মেরিনবর্স 
নগরের যাজক এস্কভরণস্কী তাহার ভগিনীর সহিত 
সাক্ষাৎ করিয়া! স্বীয় গৃকে প্রত্যাবর্তন করিতে- 
ছিজেন। গ্রামের প্রান্তবর্তী বনমধ্যে প্রবিষ্ট হইবা- 
'মান্ধ একটী শিশুর অপ্রবরি্ফুট ক্রন্দন ধ্বনি শ্রবণ 
করিক্কা তিনি তৎক্ষণাৎ অশ্ব থামাইলেন। বি 

আর ফ্ষিছুই নিতে পাইলেদ না কেবল বায়ু বেগে 
বৃক্ষ শাখায় হুহ্‌ শব্দ হইতেছির এই মাত্র গুমিমেন। 
স্থতরাং জম হইয়াছে মমে করিয়! পুনর্ধার অশ্ব 
চালাইতে লাগিলেন। অন্ধ যাইতে বাইতে অকন্থাৎ 
পথিমধ্যে স্থির হইক্। দীড়াটল। যাজক মহাশয় বিষ্কর 


২ ক্যাথারীর্ণের 


চেষ্টা! পাইলেন কিন্ত সে নডিলও ন।' তখন অব- 
শ্যই কোন প্রতি বন্ধক ঘটিয়া থাকিবেক বিবেচনা! 
করিয়া অর্থ হইতে অবতীর্ধ হইবেন ও উহাকে বল 
পুর্বক আকর্ষণ করিতে লাগিলেন কিন্ত কোন 
মতেই সফল যত্ন হইতে পারিলেন ন]। অশ্ব আর 
প্রাণান্তেও পাদবিক্ষেপ করিল না। অতঃপর তিনি 
দেখিতে পাইলেন অশ্বের পায়ের নিকট তুহিনের 
উপর একট! কি উন্নত হইয়া রহিয়াছে । তৎক্ষণাৎ 
মস্তক অবনত করিয়! হস্ত দ্বার!স্পর্শ করিয়া দেখেন 
যে একটী শিশু শীতে মৃতপ্রীয় হুইয়| রহিয়াছে । 
উত্তোলন করিয়া! দেখিলেন শিশুটা তখনও জীবিত্ত 
আছে। ইতি পুর্ষে তিনি ঘে ক্রন্দন ধ্বনি শ্রবণ 
করিয়াছিলেন এখন তাহার কারণ বুঝিতে পারি- 
লেন। এবং মনে করিলেন যে কোন ব্যক্তি দারিদ্র্য 
জঅথৰ। অন্য কোঁন কারণ ৰশতঃ এই বিজন স্থানে 
সম্ভানটী নিক্ষেপ করিয়া গিয়া থাকিষেক। কিন্ত 
কে'একপ নুশংদ কর্ম কর্ধিল জানিবার নিমিত্ত 
অনেক অনুসন্ধান করিলেন কিন্তু অন্ধকারে কিছুই 
স্থির করিতে পার্পিলেম না। অবশেষে উচ্চৈঃস্থরে 
বলিলেন «“ ঘিনি এই অন্তান' পরিত্যাগ করিয়। 
গিয্লাছেন যদি এক্ষণে তিনি শ্রবণ: পথের বহির্ভূত 
না হইয়া থাকেন তবে নির্ভাবন্বাক্প গমন করুদ। 


উপাখ্যান । তি 


আমি পরেশ্বরকে সাক্ষী করিয়া অঙ্গীকার করিতেস্ছি 
অদ্যাবধি এই শিশুটীকে সন্তান নির্বিশেষে £তি- 
পালন করিব ।” 

অনন্তর তিনি অশ্ধে পুনরারোহণ করিলেন ও 
'্মীতার্ত মৃতকল্প শিশুটাকে স্বীয় গাত্র বন্ত্রে আবৃত 
করত ক্রোড়ে রাখিয়া দ্রুতগমনে স্বীয় সামান্য সদনে 
উপনীত হইলেন, কিন্তু অন্যান্য দিন যেমন সময় 
বেড়াইয়া আইসেন তাহ! অপেক্ষা সে দিন অনেক 
বিলম্ব হইল। 

«আহঃ বাঁচ। গেল! আজি এত রাত্রি কোথায় 
ছিলে” এই বলিয়া একটা বৃদ্ধা সম্মুখে আসিয়। 
ঘোড়ার লাগাম ধরিল। যাজক মহাশয় অবতরণ 
করিলেন । 

বৃদ্ধা বলিল « কত খানাই মনে হচ্ছিলো, 
একবার ভাধ্লাম বুঝি তোমার ভগিনী আলেক্‌- 
সীনার ব্যামোহ হইল আবার ভাবি,ন] ঘোড়াটাই বা 
খোঁড়। হইল আবার মনে হুইল বুঝি ডাকাতের 
হাতেই পড়িলে 1” 

“ফুঁডরিকা! এই শিশুটা লও” এই বলিয়া বৃদ্ধা 
দাসীর কথা শেষ না হইতে হইতেই সেই শিশু- 
টীকে তাহার হস্তে প্রদান করিলেন । 

বিন্ময়ে অভিস্ভূতা হুইয়! বৃদ্ধ! কিয়ৎ ক্ষণ অবাক্‌ 


ঃ ক্যাধারীণের 


হইয়। রহিধ। পরে বৃদ্বস্বভাবস্থুলভ প্রগঞ্ডতা 
সহকারে বলিতে লাগিল “কি! শিশু./শিশ আনি- 
য়াদিলে! ওকে কোথায় পেলে? শি নিয়ে 
আবার কি হবে ? কে আবার উহার যত করে? কে 
বা আবার উহাকে খাওয়ায় পরায়?” “ কেন তুমি 
করবে” আস্তে আস্তে এই কথা বলিয়| যাজক মহা" 
শয় বৃদ্ধার পশ্চাৎ পশ্চাৎ গৃহে প্রযেশ করিলেন । 

গৃহমধ্যে প্রবেশ করিয়া ফ্ডেরিকা কহিল, 
«আহ!কি সুন্দর মেয়েটা গা! এখনও বছর ফেরেনি, 
কেমন চোখ দুটী! পু পুটকরে চারি দিক চেয়ে 
গেখছে, বলে এ আবার কোথায় এলেম ।+ 

বৃদ্ধ যাজক মহাশয় ঈষৎ হাস্ত করিয়া অগ্রিতে 
আরও কাষ্ঠ দ্রিলেন এবং সন্ভাঁনটার কোন প্রকার 
অন্থুখ ন| হয় এমত বন্দোবস্ত করিয়| আহার করিতে 
বলিলেন। আহার ফরিতে করিতে কি ৰপে এ 
সস্তানটা পাইলেন তাহা! ফুডেরিকার নিকট সবি- 
শেষ বর্ণনা করিতে লাখিলেন। 

“কি আশ্চর্য্য ঘোড়াট। আর কোন ক্রমেই 
নড়িল না গ|।৮ 

যাজক উত্তর করিলেন “ ঘোড়ার এই এক মহৎ 
গুণ আছে, যঙ্দিও দৌড়িষার সময় আবাল বৃদ্ধ 
সকলকেই ফেলিয়া দিয়া খায় কিন্ত হৃত ফি সজীব 


উপাখ্যানি। 


কোন ব্যক্তি পথিমধ্যে থাকিলে কখনই তাহা উলল- 
ঙ্ঘন করিয়া যায় না)? 

“তাঁল তুমি যখন ডাকলে যে কেউ আছে কি 
ন। তখন কাহাকেও দেখিতে পাইলে না 

* ন] কাহাঁকেও না 2” 

“কীপড় চোপড়েও ত কিছু বুঝা যায় না। 
কাপড় চোপড় গুলি বেশ? কিন্ত এমন কোন চিত্ত 
নাই যে তাহাতে কিছু বুঝা যায়। ভাজ ইহার 
নাম কি হবে? 

“ পঞ্জিকা খানা দাও দেখি কফেডরিক1। আজি 
২৫এ নবেম্বর, ক/খারীণ খষির দিন। তবে উহার 
ঈটাম ক্যাথারীণ হউক 1% 

তদনন্তর ফেডরিক1 সন্তানটা লইয়। গৃহান্তরে 
গমন করিল, ফাজক মহাশয় শয়ন ঝীরিলেন এবং 
কর্তব্য কন্ম সাধন করিয়াছি মনে করিয়। সুখে 
নিদ্রা যাইতে লাগিলেন । 

পর দিন প্রাতঃ কালে মেরিনবর্গের সর্ধত্র প্রচার 
হইল যে তাহাদের যাজক তুহিনের উপর একটা 
দিস্তান কুড়িয়া পাইয়াছেন এবং তাহাকে পোষ্য 
পত্তান করিয়াছেন । পুর্বব দিন রাত্রিতে বনের পার্খ- 
স্থিত কুটারবাসী এক জন কৃষকের দ্বারদেশে একট। 
ভারি শব্দ হয় ও তাহার সঙ্গে সঙ্গে গো গো 


০ 


শব্দও হইয়া ছিল। কিন্ত নির্ধোধ কৃষক ভীত 
হইয়া তাহার কারণ অনুসন্ধান করে নাই। প্রাতঙ- 
কালে উঠিয়া দেখে যে এক জন মৃত সৈনিক পুরুষ' 
দ্বারদেশে পতিত রহিয়াছে । যাজক মহাশয় 
আপন পোষ্য সম্তানের জন্মবৃত্তান্ত অবগত হইবার 
আশয়ে তথায় গমন করিলেন কিন্ত সে ব্যক্তি কে 
তাহার কিছুই স্থির হইল নাঁ। তাহার বন্ত্রমধ্যে 
একখানি লিপির একাংশ মাত্র ছিল তাহাতে 
' সন্তান গণ” এই মাত্র শব্দের প্রয়োগ ছিল স্ৃতরাৎ 
কিছুই স্পষ্ট বুঝা গেল না। 

যাজক মহাশয় অনুমান করিলেন যে এ সৈনিক 
পুরুষ শীতে অভিভূত হইয়া সস্তানটাকে ুহরসে 
রাখিয়া ছিলেন এবং মনে করিয়া ছিলেন যে ক্ষণেক 
কাল দৌড়! দৌড়ী করিয়া হিমাঙ্গ ও অবশ শরীর 
পুনর্বার নতেজ করিয়! সন্তান লইয়া চলিয়া যাঈ- 
বেন।, কিন্ত তিনি জানিতেন না যে তুহিন পতনের 
সময় পবন সাক্ষাৎ কৃতান্ত স্বৰপ হইয়া বহিতে 
থাকে, তখন আর ত্রাণের উপায় থাকে না। যাহা 
হউক তিনি এ সৈনিক পুরুষের যথা বিহিত অস্ত 
ক্রিয়া মাধমের আদেশ করিলেন এবং সেই লিপি॥ 
খণ্ড যত্্বু পূর্বক রাখিয়া দিলেন। যদিও তাহাকে 
কিছুই স্পষ্ট ছিল না কেবল “প্রাণাধিক প্রিয়তম 


সস্তানগণ' এই মাত্র উল্লিখিত ছিল; তথাচ এ 
স্ত্রে তাহার পোষ্য সন্তানের জনক জননীর স্থির 
হইবার আশা তিনি একবারে পরিত্যাগ কারেন নাই, 
যাহা হউক তৎকালাবধি তিনি তাহার পোষ্য 
সন্তানকে ওরস সন্তানের ন্যায় লালনপাঁলন করিতে 
লাগিলেন। বয়োবুদ্ধি সহকারে দিন দিন ক্যাথা- 
বীণেরও সুশীল! ও সংস্বভাব বৃদ্ধিপাইতে লাগিল। 
ক্যাথারীণ স্বীয় অসামান্য স্ুশীলতা ও সৌজন্যে 
যাজক মহাশয়ের এমন প্রীন্তিভাঁজন হইয়া উঠিল 
থে সেই সৈনিক পুরুষ বা কে; ক্যাথারীণই বা কে ও 
ক্যাথারীণ কাহারই বা কন্যা, ষথোচিত অনুসন্ধান 
করিযাও তিনি যে ইহার তত্বনির্ধারণে কৃত ৰ ০" 
হইতে পারেন নাই ইহাতে তাহার কিছু মাত্র 
না জন্মিয়া বরং আহ্লাদই হই লাশটি 






তিনি নানা প্রকার অনুসন্ধান ছার! পুরুষ 
সংক্রান্ত যে কিছুই জানিতে পারেমি নাই..নভ্রাহ্া 
আশ্চর্যের বিষয় নহে। যেহেতু তৎকাঁটল সে দেশে 


ঘোরতর যুদ্ধ ও প্রন্তিদিন শত শত লোকের ঝাপ 
হানি হইতেছিল স্থতরাং সকলেই আপন ল হয়া 
ব্স্ত। এমন সময়ে এক জন সামান্য সৈনিক পুরু. 
ঘের কি হইল এ বিষয় লইয়া কেবা সবিশেষ 
অনুসন্ধান করে। 


_- ক্কযাথারীথের 

কালক্রমে ক্যাথারীণ স্ুদীর্ঘকায় লাবণ্যবতী 
পরমা সুম্দরী কুমারী হইয়া উঠিলেন এবং গ্ৃহকর্ম্া 
সম্পাদনে ফুডরিকার অনেক সাহাধ্য করিতে 
লাশিলেন। রাত্রি হইলে ক্যাথারীণ পিতার মনো- 
'ব্চনার্থে স্থমধুর স্বরে সুশ্রাব্য সঙ্গীত করিতেন। 
সঙ্গীত শুনিয়া পিতার আহ্লাদের আর পরসীম| 
থাকিত না! ফলুতঃ ক্যাথারীণ নর্বদাই প্রফুললচিত্ত 
ও সুখী ছিলেন। ছুঃখের লেশ মাত্রও জানিতেন 
না। দুই তিনবার তাহার পিতার উৎকট পীড়া 
হয় জন্মের মধ্যে তাহার কেবল এই মাত্র ছঃখের 
কারণ ঘটিয়াছিল। কিন্তু পিতা পীড়িত হইলে 
একর্ধারীণের ছঃখের পরিসীমা থাকিত না তখন ছুঃখ 
(সস্তাপে তাহার কোমল হৃদয় একবারে বিদীর্ণ 
সুশড়হ। প্রগাঢ় সেহপর্ধতত্্র হইয়া কায 
মনে দিবাঁরাডিক তাহার সেবায় নিযুক্ত থাকি- 
কাক, ৰং রি কপে আর্ত ব্যক্তির সেবায় অচির, 
কাল মধ্যে -&মন পটু হইয়া উঠিলেন যে বালিকার 
ষেন্ধপ হওয়া অসস্তব। বখন অদৃষ্ট ক্রমে ক্যাথা- 
রীণের অবস্থার আশ্চর্য্য পরিবর্তন হয়, যখন তিনি 
আর এক প্রকার প্রগাচতর স্েহের পরবশ হয়েন 
তখন এ নৈপুণ্য বিশেষপে ফলদায়ক হইয়াছিল । 
কি আশ্চর্য্য ! অথচ ইহা! সর্বদাই ঘটিয়| থাকে, যে 


উপাখ্যান । 


সামান্য কর্টেরও গুভাণ্ডত ফল এক: দময়ে ন 
এক সময়ে ভোগ করিতে হয়। এবং অনি 
'সামান্য গুণও কোন না কোন সময়ে বিশেষ উপ- 
কারে আইসে | 

ক্যাথারীণ ত্রগ্জোদশ বর্ষ বয়ঃ প্রাপ্ত হইলে পর 
যাজক মহাশয় এক দিন প্রাতঃকালে ছুই এক খানি 
পত্র পাঠ করিয়া নিতান্ত উদ্দিগ্ন চিত্ত হইলেন । 
কিয়ৎ ক্ষণ পরে ক্যাথারীণকফে আহ্বান করিয়া কহি- 
লেন “ বংসে! আমার ভগিনী আলেকসীনা অত্যন্ত 
বৃদ্ধ। হইয়াছেন সর্বদ1 তাহার পীড়া হয়, অতএব 
আমার ইচ্ছ| যে তুমি কিছু দিন গিয়া তাঁহার সেবা 
গুআীষ! কর ।" 

“পিত! তোমার যখন ইচ্ছ! হইয়াছে মেন 
অবশ্যই আমি যাইব। তোমার ভগিমীকে আমার 
ভক্তি শ্রন্ধ। কর! কর্তব্য কিন্ত বলিতে কি আমি 
তোমার কাছে থাকিতে ভাল বাসি ।” * ক্যাধারীণ! 
তোমাকে শীত্র লইয়। আসিব । আমি স্বয়ং আসিতে ' 
যাইব আমি স্বয়ং যাইব-_বুকিলে-_আমি স্বয়ং 

যাইব ।* 

“আচ্ছা বাবা” এই বলিয়! তখন যৌবনম্বভাৰ- 
সিদ্ধ প্রফুল চিত্তে যাইবার স্চা কর্ধিতে আরস্ত 
করিলেন 


১৩ ফ্যাথারীণের 


যাজক মহাশয় কন্যার সঙ্গে সক্কে অনেক. দুর 
গমন করিজেন। অবশেষে যথায় ক্যারণরীণকে শৈশ- 
বাবস্থা পাইয়াছিলেন তথায় উপস্থিত হইলেন। 
এখন গ্রীষ্মকাল, এখন আর সেখানে শুভ্র তুছিন- 
রাশি নাই , কেবল শ্যামল দুর্ববাদল চতুর্দিগে বিস্তৃত 
রহিয়াছে! ক্যাথারীণ দেই স্থানে জানুপাত করিয] 
গদ্দ বচনে বলিতে লাগিলেন “তাত! এই স্থানে 
আমাকে আশীর্বাদ কক্কন। আজি তের বৎসর 
হইল এই স্থানে আমার অপরিস্ফুট ক্রন্দন ধ্বনি 
শ্রবণ করিয়াছিলেন আপনি যেমন আমার রোদন 
শব্দে অবজ্ঞা করেন নাই, অদ্য আপনকার স্মখস্থচ্ছ- 
ন্দতার জন্য পয়মেশ্বরের নিকট আমি ষে প্রার্থনা 
করিততছি, বোধ করি, তিনিও তাহাতে অবজ্ঞা করি-: 
বেন না। আঁমায জন্য আপনি যত করিয়াছেন 
পরমেশ্মর/ষেন তাহার পুরস্কার দেন। আপনাকে 
দীর্ঘজীবী”ও স্থখী করুন এবং আপনার স্বজনের 
্ীৃ্ধি করুন ৮ . 

'এতৎ শ্রবণে যাঁজক মহাশয় মায়ায় আচ্ছন্ 
হেন এবং ব্যাথারীণের মস্তকে ঈষৎ কম্পান্ধিত' 
হস্তদ্বয় প্রদান, পুর্বাক বলিলেন “ প্রাণাধিকে !' 
স্স্থমনে গমন কর। মকলই পরমেশ্রের হাত। 
তাহার ষখন যাহা ইচ্ছা! হয় সেই মতেই কর্ম করা 


উপাখ্যান। ১১ 


উচিত। দ্বিরুক্তি করিতে নাই । আমাদের কিনে 
ভাল হয় কিনে মন্দ হয় তাহা! আমরা কিছু বুঝিতে 
পারি না। তিনি আমাদের যখন যে অবস্থায় 
রাখেন, আমাদের পক্ষে সেই উত্তম। এস গিয়া এস, 
ঘদি পরমেশ্বর এমনই করেন যে এই দেখাই শেষ 
শেখা তৰে এই বুদ্ধ যাজকের এই কএকটী কথা 
মনে রাখিবে । চিরকাল স্থশীলা ও পরোপকারী 
হইবে, আজ্ঞাকারী ও বিনয়ী হইবে; আর ইহার 
পর তোমার যেমনই অবস্থা হউক ন1 কেন সর্বদ! 
এই কথা মনে রাখিবে ষে তুমি এক কালে অনাথঃ 
।গারিত্যক্ত ও নিরাশ্রয় শিশু ছিলে এবং ষদি পর- 
মেম্বর এক জন সামান্য ব্যক্তিকে তোমার প্রাণ 
রক্ষার্থে তথায় না পাঠাইতেন তাহা হউলে অনভি- 
বিলম্বেই তোমাকে মানবলীলা সংবরণ করিতে 
হইত । উঠ প্রাণাধিকে ! উঠ, প্রশান্ত মনে গমন 
কর, সর্বাদ] সত্য কথা কছিবে ও সৎ পথে থাকিবে 
এবং যাহা ঘটুক না কেন কর্তব্য সাধনে কখনই 

পরাসুখ হইবে ন'।" ্‌ 
এই বলিয়া সেই বালিকাক্ষে হস্ত ধারণ পূর্বক 
(ধরাপন হইতে উত্তোলন করিক্না ললাট চশ্বন করত 

পরস্পর ধিদায় লইলেন। 

" ক্যাথারীণ, ক্যাথারীণ সঞ্ডের মত ছুয়োরে দাড়িএ 


১২ ক্যাথারীণের 


রয়েছ কেন? এই কাপড় চোপড় গুল! পাট করে 
রাখা কি একটু সুতা! কাটা ইহা করলে স্ড হয়। এক- 
টুও কর্ম করবে ন! ফেবল দরাড়িএ থাকতে কি 
দাদা তোমাকে পাঠাইয়াছেন, বলি শুনলে কি ?” 

যিনি এই পে ক্যাখারীণকে সস্তাষণ করি- 
তেছিলেন তিনি যাজক মহাশয়ের ভগিনী + মেত্রি- 
নবর্গের অনতি দুরে লিভনিয়া নামক স্থান 
তাহার আবাস । কিন্ত যে বালিকাকে সম্বোধন 
করিয়। ভিনি এই সকল কথ। বলিতে ছিলেন তখন 
তাহার চিরপ্রসন্ন সহান্য আস্য এগাঢ উৎকণ্টায় 
পরিঙান ছিল। 

“পিসি ! তুমি কি কামানের শব্দ শুনিতে পাই- 
তেছ না” বলিয়া ক্যাথারাণ উৎকণ্টাকুষ্িতচিত্তে 
শিসির এত ঘলাতেও সেখান কইতে এক পাও 
বড়িলেন না; দ্বারদেশেই দণ্ডায়মান রহিলেন। 

“বুঝি মেঘ ডাকিতেছেঃ কি হয় ত কোন 
মহোৎসবের দিনই বা! হবে , আজ মাসের কদিন 
হলে! ক্যাথারীণ ?” 

“ আজ ২*এ হলো1।” 

, “না তবে রাঙ্গার জন্সতিথি'ও নয়ঃ সত্য পত্যই' 
কি কামানের শব্দ, না আর.ক্িছুর শব্ষ ?” 
ক্যাথারীণ দাতিমৃত্ছ,. নাতিউচ্চ ত্বরে েন 


হাঁ নান । ; 7. ১৩ 


আপনা আপনি কথা কহিডেছেন এবং যেন 
বিস্মৃত কথা স্মরণ করিবার চেষ্ট| করিতেছেন এই 
ভাবে বলিতে লাগিলেন ;-- 

" কল্য প্রাতঃকালে যাজক মহাশয় নিয়ম মত 
বন্ধুবর্গের সহিত সাক্ষাৎ করিয়া আনিলে পৰ 
নামাকে ভাহার নিকট ডাকিলেন। মুখ খানি 
চিন্তাতে অত্যন্ত ম্লান হইয়াছিল। ডাকিয়া বলিলেন 
“ প্রাণাপিকে ! এখন কিছুকাঁলের মত বিদায় লইতে 
হইল, আমার" ভশিনী বৃদ্ধা, এক্ষণে ভূমি ভাহার 
নিকটে থাকিলে অনেক উপকার হইবে। আক 
যত দিন আম স্বয়ং না যাইব-_বুকিলে আমি স্বয়ং 
ন। যাইব--তত দিন তুমি উহার কাছ ছাড়! হই 
না।' বারবার স্বয়ং না যাইব বলাতে আমি বিস্ময়।- 
পন্ন হইলাম এবং কোন উত্তর না করাতে তিনি 
বলিলেন «সকলই পরমেশ্বরের হাতি। যখন 
অতান্ত আকুল হন তখনই তিমি & কথাটা বলেন। 
আর তিনি আমাকে কাহারও সঙ্গে একটাও কথ] 
কহিতে দিলেন না অতিত্বরায় বিদায় করিঝ। 
দিলেন। যখন আমার মস্তক হস্ত প্রদান পূর্বক 
আশীর্বাদ করিলেন, তখন তাহার কি বৈর্লব্যই 
দেখিলাম ।' হায়! ত্রাহাকে আর দেখিতে পাইব না। 
আমি কি নির্বোধ, কেন ভীহাকে ছাড়িঘা দিলাম । 


১৪. ক্যাথারীগের 


“এ আধার কামান পূড়িল--আঁবার পড়িল।১ এই 
কথ! বলিতে বলিতে স্তাহার মনে ছুঃখ উচ্ছলিত 
হইয়া উঠিল ও হু হু করিয়া কান্দিতে লাগিলেন । 
বৃদ্ধ নিতান্ত বিন্ময়াপন্ন হইয়া বলিল 
“অবাক্‌ করলে যে গৌ, কাঁদ্চ নাকি, ভুমি যে 
সর্বদা হেলে খেলে বেড়াও গোঁ। তুমি কীদ্চ' 
সেদিন দাদার চোক ছল্‌ছল্‌ করেছিল আর একট, 
হাত কেঁপেছিল বলে এত কাস্ন!! এয তিনি যে 
তোমায় অত্যন্ত ভাল বাঁসেন, আপনার মেয়ের মনত 
দেখেন তাইতেই এমন হয়েছিল ।+ 
'আচ্ছ।তিনি তোমার কাছে আমাকে পাঠালেন 
কেন 2 
* আমি বুড় হয়েছি আমার এক জন্‌ না হইলে 
চলে না ।* 
«কেন তিনিও ত বৃদ্ধ তভাহারো ত আমা ন 
হইলে চলে না ।ঃ 
কিঞ্থিৎ ক্ষুব্ধ হইয়া বৃদ্ধা কহিলেন “ক্যাথারীণ 
আমার চেষ্কে ভুমি দাদাকে অধিক ভাল বাদ সেটা 
কিন্ত উাচত নয়--নেট! কিন্ত উচিত নয়। এইবাক্য 
পুনর্বার ভ€সন। স্থুরে বজিলেন। সরলচিত্ত ক্যাথারীণ 
উত্তর করিলেন "আপনি যাহা কহিলেন যথার্থ 
বটে, আপনি আমার এ দোষ. মার্জন। করিৰেন। 

কিন্ত আমি জিজ্ঞাসা করি এটা কি ন্যায় ও স্বভাঙ 
বিরুদ্ধ কর্্ম হইল? খিনি শৈশবাবস্থায় তুহিন রাশিতে 
আমাকে মৃতবৎ পতিত দেখিয়। ভুলিয়া! লইয়। 
ছিলেন'যাঁহার অন্থুকম্পায় অকালে কালগ্রাস হইডে 
ত্রাণ পহিয়াছি, এবং যিনি আমাকে সম্ভাননম এতা- 
বৎ কাল পর্যন্ত প্রতিপালন করিয়া আনদিতেছেন, 
তাহাকে কি অধিক ভাল বাঁস। উচিত নহে? কাহাকে 
পিতা বলে তাহা পরমেশ্বর আমাঁকে জানিভে দেন 
নাই কিন্পিতাকি পদার্থ তাহা জানিলে আমি ভী- 
হাকে ষত ভাল বামিভাম+ যাজক মহাশয়কেও আমি 
তেমনি ভাল বাসি,বলিতে কি আমার গর্ভধারিণীকেও 
তাহ! অপেক্ষা আর অধিক ভাল বাদিতাম না। স্তী- 
হার প্রাণ রক্ষার জন্য আমি অলানবদনে স্বীয় প্রাণ 
দানে সম্মত আছি। এদেখ আবার কামানের শব্দ 1, 
ইতি মধ্যে এক জন অশ্বারোহী সেই বাটীর সবার 
দেশে আসিয়। আস্তে ব্যন্তে অশ্ব হইতে অবতরণ 
করিয়া ব্যস্ত সমস্ত হইয়া! সেই গৃহে প্রবেশ পূর্বক 
কহিল £ রুদিয়েরা মেরিণবর্গ আক্রমণ করিয়াছে । 
আমি বহুকষ্টে এই পত্র খানি তোমার ভ্রাভাব 
নিকট হুইতে আনিয়াছি। পাছে বিলম্ব হয় বলিয়। 
তিনি আমাকে স্বীয় অশ্থটা দিয়াছেন 1 
আগ্রহাতিশয়. সহকারে ক্যাথারীণ তৎক্ষণাৎ 


১৩ ক্যাধ্বরীণের 


জিজ্ঞাস করিলেন «কি যাজক মহাশয়ের কি?" 
দত কহিল “ আজিকার দিনে তুমিই সুখী ন মাতা, 
ন পিতা, ন বন্ধু” তোষার কাহারও জন্য তিস্তাকুল 
হইতে হয় না।১ 

£ বটে, পল! ভঙ্গি ও স্বরে যত দুর অবজ্ঞা 
প্রকাশ হইতে পারে ক্যাথারীণের এই কথায় তত 
দুরই একাশ হইল। 

“কেন গে। ঈদৃশ সময়ে আত্মীয় স্বজনকে পরি- 
ত্যাগ করিয়া আনিতে হইলে যেৰপ কষ্ট হয় 
তাহা ত তোমাকে অনুভব করিতে হইতেছে না” 
* কেন পরিত্যাগ কফরিয়াই বা আনিতে হয় কেনঃ 
পঙ্গ কহিল “ আমার পরিজনবর্গ বিনয়বচদে আমা 
র কাছে এই ভিক্ষা চাকিল যে তুমি আমাদিগকে 
ছাড়িয়া যেখানে ইচ্ছ1 যাইয়া আপনার প্রাণ রক্ষা 
কর। আমাদের ভাগ্যে বাহ! থাকে তাহাই হইবে । 
সামি তাহাঁদ্দের আগ্রহাতিশয় এড়াইতে ন1 পারিয়। 
তাহাদিগকে ছাকডিয়া আসিয়াছি। কিন্ত তাহাদের 
কি হইবে এই ভাবনায় এখন হ্ৃতৎফম্প হইতেছে 1 

এ স্্ক্ষণীবেক্ষণের জাষর্থ্য লত্বে স্বজনের জন্য 
ভদ্রলোকের হৃৎকম্প হয় না। লে যাহা হউক 
মেরিণৰর্গে কি হইয়াছে আমাকে বল 1৮. 

“কন গো তি কি কামানের শব্ধ শুনিতে 

পাইতেছ ন।। কুস সৈন্যাধ্যক্ষ সসৈন্যে মেরিণবর্গ 
পরিবেষ্টন করিয়াছেন! উঃ! কি ভয়ানক দৃশ্যই 
হইয়াছে । ্‌ 
হা পিতঃ হ। পিতঃ এই বলিয়া ক্যাথারীণ 
উচ্চৈঃস্বরে কান্দি! উঠিলেন । আলেকসিনা জাতার 
গত্র পাঠ সনপন করিয়া ক্যাথারীণকে বলিলেন 
-মাৰ পিতা তামার প্রাণদাতা-এই পত্রে 
এ?” ০, শিখিয়াছেন যে "যেন কোন ক্রমেই ক্যাথা, 
প্রীণ তোমার কাছ ছাড়। না হয়) এমন বিষম সঙ্ক- 
টের সময়ে যজমান পরিত্যাগ করিয়। যাওয়াতে 
অধন্ধ বুঝিয়া আমি এই খানেই রহিলাম! কিস্ত 
আমার মঙ্গলার্থে তোমরা পরমেম্বরের নিকট প্রার্থ- 
না করিবে । তিনি আরো লিখিয়াছেন যে যদি 
পরষেশ্বরের ইচ্ছায় আমাকে লোকান্তরিত হইতে 
হয় তবে ক্যাথারীণ আমার নমুদায় সম্পত্তির উত্ত- 
রাধিকারিণী হইবে » 
ক্যাথারীণ শসম্মানে আলেকদিনার হস্ত ধারগ 
করিয়া অধরে সংলগ্ন করাইলেন “মাতঃ আলেক- 
সিন।! আপনি,দরলহৃদয়া, মেহপুর্ণ। ও ধর্্পাগরায়ণ।, 
[আপনি আমার মনের ভাৰ বুঝিতে পারিতেছেন; 
আমি এই. দণ্ডে মেপ্রণবর্গে চলিলাম , এ বিষয়ে 
আপনার প্রতিষেধ শুনিতে পারি ন। |” 

“কিন্ত পল য। বলেছে ভাহা। বুঝি *%ন নাই, 
রুসিয়েরা মেবিণবর্গে প্রবশ করিয়াছে এই 
বলিয়া আলেকন্সিন। তাহার হাত ধরিয়! বাখিবাত 
চেষ্টা করিলেন । 

"আমি আমার প্রাণদাভার কাছে যাইব ।? 

পল কহিল “দেবি! হয ত ইতি মধ্যে সমুদায় 
লোক হত বাবন্দী হইয়াছে?) 

“তবে আমিও হয় হত, নয় বন্দী হইব' মস্তক 
উন্নত করিয়। স্থির প্রতিজ্ঞোছোধক স্বরে ক্যাথারীপ 
এই কয়েকটী কণা বলিলেন এবং তৎক্ষণাৎ বৃদ্ধাৰ 
হন্ত হইতে কর পল্লব উন্মোচন করিয়া নিমেষমধে। 
পল যে অশ্থটা ছ্বরদেশে রাখিয়াছিল তছৃপবি 
আবকঢ হইলেন। এবং পল ও আলেকসিনা 
বিস্দয়াভিভূত পাকিতে থাকিতেই তিনি ভীত 
দিগের নয়নপথের বহির্ভূত হইলেন । 

এঁদোষকাল উপস্থিত এমত সময়ে মেরিণ- 
বর্গের নিকটস্থ বনপ্রান্তে একটা স্বেদাবৃত অশ্ব উপ- 
স্থিত হইল। বৃক্ষের আবরণ পার হইবা মাত্র এক 
জন বীর "পুরুষ আলিয়। আশ্বর লাগাম ধরিল এবং 
আদেশন্বরে আরোহীকে জিজ্ঞাসা করিল “কাহ। 
যাওতে হে? আরোহী অবিকল সেই স্বরে 
উতর দিলেন « ভোমারা ক্যা? 

এবংবিধ সাহস সন্দর্শনে সেই পুরুষ করতলে 
করবাল ধারণ পুর্বাক দমুচিত শাস্তি প্রদানে উদ্যত 
হইলেন। কিন্্ পরক্ষণেই আন্োহীকে বালিকা! 
বলিয়া বোধ হওয়াতে তিনি তৎক্ষণাৎ নিবৃত্ত হুই- 
লেন। তখন অপেক্ষাকৃত ললিত স্বরে আবার 
জিজ্রাসিলেন “তুগি কোথায় যাইতেছ? বালিকা 
পুনর্ধার উত্তর করিল “তোমার কি তা" “আমার, 
বিশেষ দরকার আছে শীত্র ছাড়িয়। দাও ।" 

তখনও লাগাম না ছাডিঘ়া সেই ব্যন্তি পুনর্ধার 
কহিল ভবে বোধ হয় ভুমি জান ন। এই নগর 
এখন ক্ুসিয়দের হন্তে আসয়াছে' প্যাথারীণ, 
(কলতঃ এ আরোহী ক্যাথারীণ (ভন্ন অন্য কেহ 
নহে) উত্তর করিল «ভাল তাতেই বাকি)? 

'সগ্দায় লোক বন্দী হইয়াছে যদি ূমি যাইতে 
চাও তুমিও বন্দী হইবে। £তোদার পরা- 
মর্শে বড় বাধিত হইলাম, কিন্ত আমার একটী 
কথা গুন? ধাহাকে আছি পিতার ন্যায় স্বেহ ও মান্য 
করি তিনি এ নগরে আছেন এবং আমি প্রতিজ্ঞ। 
করিয়াছি যে তাহার যে অবস্থা হইয়াছে আমিও 
তদবস্থ হইব |, 

“যদি তিনি বন্দী হইয়ঃ থাকেন ?? 

“আমিও বন্দী হইব ।' 


২০ ক্যাথারীণের 


“যদি তিনি দেহ পরিত্য্গ করিয়াথাকেন 2? 
এই কথায় ক্যাথারীণ ক্ষণেক নিকুত্তর হইয়! 
রহিলেন কিন্ত পর ক্ষণেই গুর্বব$ সাহস অবলম্বন 
করিয়। মধুর ভাষে উত্তর করিলেন £ আমি বলি- 
য়াছি তো যে উ্রাহার পখেরই পথিক হইব?” 

« তবে যাও; ঈশ্বর তোমার মঙ্গল করুন), 

এই বলিয়া সেই পুরুষ তখন বগপ্পিরিত্যাগ 
করিল অশ্বও তঙংক্ষণাৎ বাধুবেগে ধাবমান হইল । 

কিয়প্দুর যাইতে না যাইতে £কেযায় ও! এই 
শব্দ ক্যাথারীণের কর্ণকুহরে প্রবেশ করিল। 
ভিনি কোন উত্তর করিলেন না, তৎক্ষণাৎ একট! 
গুলি আনিয়। তীহ্ার আস্তিনে লাগিল এবং 
আস্তিনটা ছিডিয়া গ্নেল কিন্ত সৌভাগ্য ক্রমে শরীরে 
কোন আঘাত লাগিল না। ক্যাথারীণ তৎক্ষণ'ৎ 
অশ্ব থামাইলেন। “বলি আমি যাচ্চি এখন 
হলো ।? 

, এই কথা বলিতে ন| বলিতে কতক গুলি ভীষণ 
মূর্তি ব্য ব্যক্তি আসিয়া তাহাকে পরিবেই্টন 
করিল । প্তম্মধ্যে এক জন বলিল “ এখন নাম বাছা, 
এস আমাদের সঙ্গে এস! কথার ভাবে বোধ 
হইল যে সেই ব্যক্তি উহাদের অধ্যক্ষ । 

ইতি পুর্বে বন প্রান্তে যে ুবাপুরুষের হস্তে 


ই হাঁস। ২১ 


তিনি পতিত হুম তিমিও উহাদের মধ্যে ছিলেন । 
তাহার প্রশান্ত মূর্তি পুর্কোক্ত কঢ়কায় বাক্তি সমুহ 
মধ্য হইতে তাহার মহত্বগুণের পরিচয় প্রদান 
করিতে ছিল। ক্যাথারীণ তাহাকে অনায়াসেই 
চিনিতে পারিয়া সম্বোধন করিয়| বলিলেন “মহাশয় ! 
ন্াাপনি ইহাদিগকে বলিয়] দেন যে ইহারা আমাকে 
ছাড়িয়া দেয়, আপনি জানেন তৌ। যে আমি ছুঃখিনী 
বালকা আম হইতে কোন প্রকার বিপদ ঘটিবার 
সম্তাবন! নাই 7? 

সেই অপরিচিত যুবক বলিলেন « আঁমি তখ- 
নই বলিয়াছিলাম তোমার বিপদ ঘটিবেক? তৎ- 
পরে অধ্যক্ষের গ্রাতি দৃষ্টি ক্ষেপ করিয়া বলিলেন 
"তোমার কর্ম তুমি কর।; 

তখন অধ্যক্ষ ক্যাথারীণকে জিজ্জান। করিলেন 
£তোমার নাম কি?) 

“আমার মাম ক্যাথারীণ আমি এক্কভরণম্ী 
যাজক মহাশয়ের পালিত কন্যা । কল্য প্রাতঃ- 
ফালে পিতার ইচ্ছানুপারে তাহার নিকট 
হইতে লিভোনিয়ায় গিয়াছিলাম, অদ্য” আপন 
ইচ্ছাতিমত তাহার নিকট ফিরিয়া যাইতেছি , 
আমি বিনদ্তি করি, আমাকে যাইতে দাও ।, 

অধ্যক্ষ মহাশয় সেই অপরিচিত যুবকের 


২২ ক্যাথারীণের 


প্রাতি এক বার নেত্রপাত করিয়। ক্যাথারীণকে ধলি- 
লেন “তুমি লিভোনিয়। বাসী । লিভোনিয়া অদ্য 
আমাদের কুপীয় সআাট্‌ প্রথম পিটরের* হস্তগত 
হইয়াছে । অতএব তুমি বন্দী হইলে । এস ঘোড়। 
হইতে নাম এবং সঙ্গে সঙ্গে কারাগারে আইন । 
যে ন| নাঁম তবে আমি নামিতে সাহায্য করি ।' 
ক্যাথারীণ “খপরদার ছু নে, বলিয়া উদ্ঠি 
লেন। তখন বয়স্থা কামিনীর ন্যায় তাহার 
সুকোমল কৃষ্ণবর্ণ চক্ষুদ্বয় যেন জ্বলিতে লাগিল, 
মুখচন্দ্রম! তখন আর নিতান্ত বালিকার ন্যায় বোধ 
হইল না। অশ্ব হইতে লক্ষ এাদ1ন পুর্ববক ভূমিতে 
অবতীণ হইয়া বলিলেন ' আমি কেবল বন্দী হইবার 
জন্য মেরিণবর্গে আনি নাই, পিতাকে দেখিৰ 
বলিয়! আসিয়াছি তিনি যে স্থানে আছেন, যে গৃহে 
আছেন, যে কারাগারে আছেন, আমাকে সেই স্থীনে 
জুই! যাও ।, 
এতাদৃশ সাহস দর্শনে কি আমোদিত 
হইয়া অধ্যক্ষ কহিলেন € বন্দীদের ইকুম চলে না|? 
ফ্যাথারীণ কিঞ্চিৎ কাল বিবেচনা করিয়া জিজ্ঞাসা 
করিলেন “তোমাদের কর্তা কে? সেনাপতি কে ? 
এত্সবৎকাল সেই অপরিচিত ত যুবক অন অনতি দুর 


৬ ইনিই পিটর দি গেট নামে প্রসি্ধ। 


২৩ 


হইতে একভান মনে পরস্পরের বাধ্বিতণ্ডা প্রবণ 
করিতে ছিলেনঃ এক্ষণে ক্যাখারীণের এ গগ্সে 
সম্মুখীন হইয়া বলিলেন 'জেনেরেল এস কেরি- 
মেটিফ |? 
“আমি সৈন্যাধ্যক্ষের সহিত দেখা করিতে চাহছি' 
অপরিচিত যুৰক অধ্যক্ষকে ইঙ্রিত করিলেন? 
অধ্যক্ষও তৎক্ষণাৎ নগরাভিসুখে চলিলেন এবং 
ক্যাথারীণকে পশ্চাৎ পশ্চাৎ যাইতে বলিলেন, নগ- 
রের দ্বারদেশে উপস্থিত হইয়া অধ্যক্ষ, সেনাপতি 
কোথায় আছেন জিজ্ঞাসা করিতে লাগিলেন, ক্যা- 
খারীণ দণ্ডায়মান রহিলেন, এমত সময়ে একটা 
বৃদ্ধা ক্যাথারীণকে দেখিয়া! চীৎকার করিয়া উঠিল 
«মাগো আর তোমার বাবাকে দেখিতে পাবে মা, 
কোথা গেলে। গো প্রভূ আমার !, ক্রন্দন করিতে 
করিতে আবার বলিল “যুদ্ধক্ষেত্রে এক জন লিভো- 
নিয়ার লোকের আহত অন্ন বান্ধিয়া দিতে ছিলেন, 
এমন সময়ে একট! গোলা আসিয়া তাহার বুকে 
লাগিল তিনি তৎক্ষণাৎ ভূতলে পতিত হইলেন; ভিনি 
আর নাই, গো!--কোথায় গেলে গো! প্রভু আমার " 
ক্যাথারীণ এততশ্রবণে কম্পান্বিতকলেবরা ও 
বিবর্ণ হইল! কহিলেন “ ফি বল্লে ফেঁডরিকা ?, 
'মাগো যা ৰলিবার তাই বলেছি; মড়াঁব মধ্যে 


২৪ ক্যাথারীখের 


খুজিলে এখনি তাহাকে পাওয়া যায় !? 

ক্যাথারীণ কুপিত হইয়1 তৎক্ষণাৎ বলিলেন « এর 
তবে কি অন্তিমকালে কোন উপকার না করিয়া, কি 
পরমেস্থরের নাম না শুনাইয়। তাহাকে ফেলিয় 
আঙ্গিয়াই ? 

“ তাকি করবো ম1, চারি দিকে যে গোলাবৃতি 
হচ্ছিলে। তার একট! লাগিলেই আমি মরে যেতেম। 

এমত সময়ে অধ্াক্ষ আপিয়া কহিল " সেনাপতি 
নিকটেই আছেন; অতএব তুমি আমার পশ্চাৎ 
পশ্চাৎ আইস । ক্যাথারীণ পশ্চাৎ পশ্চাৎথ ন। 
যাইয়া অগ্রে অগ্রেই যাইতে লাগিলেন। শিবিরে 
প্রবিষ্ট হইয়! দেখেন যে, বন প্রান্তে যে অপরিচিত 
যুবককে দেখিয়াছিলেন তিনিও তথায় উপস্থিত, 
কিন্তু ভিনি সেনাপতি নহেন বুঝিতে পারিয়া 
তাহার সঙ্গে আর কোন কথা কহিলেন না। যে 
সেনাপতির নাম চতুর্দিকে গ্রতিধ্বনিত হইতে 
ছিল একেবারে তাহার পদতলে পতিত হইলেন। 
এবং কৃতাঞজলিপুটে বলিতে লাশিলেন দোহাই 
ধর্মের দোহাই, সেনাপতির কৃপা করুন, কৃপা! 
করুন ।' 

অধ্যক্ষের প্রতি দৃষ্টিপাত করিয়া সের্নাপত্তি 
কিজ্ঞাসিলেন £এ বালিফাটার প্রীর্থন| কি ?' 


উপাখ্যান! ২৫ 


“গ্মাপনার সঙ্গে দেখা করিবে, এই মাত্র বলিয়া 
ছি 1৮ 

ক্যাথারীধ বলিলেন “ যথার্থ বটে, আমি গুনিয়্। 
ছিলাম যে? জামার রক্ষাকর্ত।--আমার পিত। বন্দী 
হইয়াছেন অতএৰ মনে করিয়াছিলাম আমিও 
তাহার সঙ্গে বন্দী হইব; কিস্তু এক্ষণে শুনিলাম যে 
তিন হত হইয়াছেন। এক্ষণে আমার এইমাত্র 
প্রার্থনা ঘে আপনি 'অন্বমতি করিলে তাহার মৃত দেহ 
অন্বেষণ করিয়] ঘথেচিত সৎকার করি, তিনি যে কে 
মন মানুষ ছিলেন, তাহ যদি আপনি জানিতে ন-_1৮ 

ক্যাথারীণের স্বরের ভঙ্গি তাহার প্রভাবশালিনী 
অথচ নরল মুর্তি, তাহার তরুণ বয়ন অথচ অসীম 
সাহস, এই সমস্ত সন্দর্শনে সেনাপতি দয়ার্জহইয়। 
কহিলেন? € সংগ্রাম ভূমি নগরের প্রীস্তব্তী ; অত- 
এব যদি তোমাকে ষাইন্তে অস্কুমতি দিই? তবে তুমি 
অনায়াসে পঙ্গাইতে পার, তুমি যে পলাইবে না, 
ভাঙার প্রশ্মাণ কি 2 

সরল দয়! ফ্যাথারীণ বলিলেন “আমার কথ1)” 

“আচ্ছা তরে বাও” এই বলিয়া সেনাপতি 
ক্যাখারীণকে গাত্রোথান করিতে আদেশ করিলেন 
ও ঘজিয়] দিলেন? “ ধেন স্মরণ থাকে? ষখন ফ্ষিরিয়া 
আদিবে তখন, ভূমি 'আমার 1” 


২৬ ক্যাথারীণের 


শিবির পরিত্যাগ করিয়া জর্ধাগ্রেই যাজক 
মহাশয়ের দাসী ফেডরিকাকে দেখিতে পাইলেন । 
তৎক্ষণাৎ তাহার হস্ত ধারণ পূর্বক কহিলেন « এস 
কোথায় তীঙাকে পতিত হইতে দেখিয়াছ, আমাকে 
দেখাইয়। দিবে? এস |” 

“এমন কথা মনেও ঠাই দিও না, মা! এই রাঞ্রে 
মডার মধ্যে যেতে আছে 2৮ 

«তোমার যদি এত ভয়, তৰে তুমি থাক; আমি 
একাই যাচ্চি, হয় ততিনি এখনও বেচে আছেন 1” 

“তবে চল যাই, লোকে যেন ইহা না ৰলে যে 
বালিকার ষে মায়! দয়া আছে বুড়ে! মাগীর তা নাই।” 

রজনী ঘোরতর তিমিরাচ্ছন্ন মহজে পথ দেখিতে 
পাওয়। যায় নাকিস্ত কোন প্রকার বাধাই ক্যাথারী- 
ণের গতি রোধ করিতে পারিল না। তিনি এক 
মাত্র পিস্ভৃভক্তি সহায় করিয়া! তাদৃশ ভয়াবহ 
নিশীথে নগরের বহির্ভাগে রণক্ষেত্রে উপনীত হই 
লেন। চত্ুর্দিক অশ্ব ও মানব দেহ আঙ্ছম্ন) মধ্যে 
মধ্যে মৃতপ্রায় আহত ব্যক্তির আর্তনাদ হইডেছে। 
অল্প বয়স্কা ক্যাথারীণ ভীতিযুক্ত হইয়া দণ্ডায়মান 
হইলেন। ““জগদীশ্বর কৃপা কর; কোথায় যাই, 
আমার মনোবাঞ্ছ। পুর্ণ কর” এই বলিয়া আবার 
চলিতে লাগিলেন । অকল্মাৎ পদসঞ্চারের শব্দ 


উপাখ্যান । 7. ২ 


শুনিতে পাইলেন। অন্ধকারে কিছুই দেখা যাই- 
'তেছে নাকিস্থ অস্পন্কপে বোধ হইল? যেন এক 
জন নিকটে দণ্ডারমান আছে। তখন তাহাকে 
জিজ্ঞাপা করিলেন “তুমি,কে ? বুঝি আমাদের মত 
তুমিও হতভাগ্য, কোন বদ্ধুকি ভ্রাতার অন্বেষণ 
ফরিতেছ, আমি আমার পিতার অন্বেষণ করিতেছিঃ 
বুঝি তিনি আর জীবিত নাই। হায়! আমি কি 
নির্বোধ! এই ঘোরতর অন্ধকারে তাহাকে $কমন 
করিয়া চিনিয় লইব; আমি কেন আলো লয়ে 
আসি নাই; জগদীশ্বর পথ প্রদর্শন কর ।” 
অন্ধকারে যাহাকে দেখিয়া ক্যাথারীণ এ সফল 
কথা বলিলেন; সে তখন কহিজ “কিঞ্চিৎ কাল এই 
খাঁনে অপেক্ষ! কর, আমি শীত আনসিতেছি ? 

কিয়ৎ ক্ষণ পরেই তিনি একটা আলোক লইয়া 
ফিরিয়া আমিলেনঃ ক্যাথারীণ তখন আলোক 
দ্বারা দেখেন ষে? বনপ্রান্তে ঘষে অপরিচিত যুব- 
ককে দেখিয়াছিলেন ইনি সেই ব্যক্তি, যাহ! হউক 
পৃথিবীর দিকে দৃষ্টি পাত করিয়া দেখেন যেঃ 
ৃ হত ও আহত ব্যক্তিদ্িগের দেছে পর্ষ্য- 
বৃত রহিয়াছে । দেখিক্যামাত্র ' যুগপৎ ভয় ও 
স্থখার উদ্রেক হইল কিন্ত তৎক্ষণাৎ *তাদৃশ 
ভাব ছুরীভূত করিয়া পিস দেহান্বেষণে প্রবৃত্ত 


২৮ ফ্যাথারীণের 


হইলেন। কোন্‌ স্থানে তিনি পতিত্ব হইয়াছেন 
ফেডরিকা তাহা নির্দেশ করিতে, পারিল না।, 
অপরিচিত ঘুবক নিশ্তন্ধে পশ্চাৎ পশ্ঠাৎ যাইতে 
লাগিল। অবলা! বাজিক! ক্রমশঃ অধীরা হুইল: 
চতুর্িকস্থ বিকলাঙ্গ শবরাশি দর্শন, ও নিশ্ঈল 
পিস দেহান্বেষণ তাহার মহীয়সী সহিষুণত। পরা- 
ভব করিয়া ভূলিল। তখন ধরাতলে বসিয়া কর 
পলবে মুখ আবৃত করিয়া! উচ্চৈঃন্বরে ত্রন্দন করিতে 
লাগিলেন । 

অপরিচিত বুবক কহিল “ ক্যাথারীণ এ ছুঃসাধ্য 
“কর্মা সুসিদ্ধ করাঃ তোমার সাধ্য নে । আমার | 
উপরে ভার দাও; কল্য প্রভাতে যখন হত ও আহত 
পৃথক করা হইবৈ” তখন অত্রত্য দুই এক জনের 
সাহায্য লইয়া তাহার দেহ অনুসন্ধান করিয়া 
বাহির করিৰ। হয় ততিনি হতের মধ্যে নাই 1 

ক্যাথারীণ কহিলেন «“ ষে কন্ম আরম্ভ করিয়াছি, 
ভাহা শেষ করিব, আপনি কাহার অন্বেষণ করি- 
তেছেন 2” 

অপারিচি যুবক উত্তর করিল এ্যাারীন। 
আমার কথা শুন,আমি এফ জন সৈনিক পুরুষ চির ঝাজ! 
যুদ্ধ ক্ষেত্রে কাল খাপন করি এবং বোধ করি, সৈনিক 
পুরুধৈর যেমন সাহস থাকিতে হয়) আমার 


উপাখ্যান । ২৯ 


তেমনি আছে কিস্ত যাহা হউক, তোমার সাহস 
দেখিয়া আজি আমি চমৎ্ক্কত হইলাম । ঈদৃশ 
মনোবৃতিশালিনী হইয়। তোমার চির দাসী হওয়া 
উচিত নহে। এখন এখানে কেহই নাই এই সময়ে 
পলায়ন কর, পলাও; যদ্দি অর্থের অভাঁৰ হয় এই 
লও 17 

«দেবতা অন্গুকুল হর তোমাকে পাঠাইয়া- 
ছেন।” এই বলিয়া বৃদ্ধা ফে্ডরিকা তাহার হস্ত 
হইতে টাকার খলিটা লইল। “ক্যাথারীণ এমন 
দয়ালু লোক আর পাবেনা, এমন সুযোগও আর 
হইবে না' চল পালাই চল” 

“পালা! আমি বলেছি? পালাৰ না, আবার 
পালাব। মহাশয়ের মতে কি আমার প্রতিজ্ঞাটা 
কিছুই নয় ৮ 

সৈনিক, পুরুষ উত্তর করিলেন “ না, মন্ুষ্যের 
প্রতিজ্ঞ। পালন করা অবশ্য কর্তৃব্য। কিন্ত তোমার 
মত লোকের, যাহার ম1 নাই+ বাপ নাই, যাহার 
নাম কেহই জানে না, তাহার পক্ষে প্রতিজ্ঞ লঙ্ঘন 
করায় দোষ নাই। আর ফিরিয়া গেলে” তোমাকে 
কি ছঃসহ য্ত্রণাই তোগ করিতে হইবে! আমার 
'কথা শুন ক্যাথারীণ ! আমার কথ। গুন, পলায়ন 
কর।” 


৩৪ ক্যাথারীথের 


ক্যাথারীণ 'অবিচলিত দৃঢ়তা সহকারে উত্তর 
করিলেন “আমার 'অদেষ্ট কি ঘটিবে? তাহা পরমে* 
শ্বরই জানেন । আমি দীন, পিভ্‌ মাতৃ হীন, অনাথা 
বটি কিস্ দীন হীন বঙ্গিয়াইকি আমার অন্যায় কর! 
উচিত ? হদ্দি রাজকন্যা হইতাম, তাহা হইলে এই 
প্রতিজ্ঞা পালন কর! উচিত হইত । কিন্ত যদিও 
আমি রাজকন্যা নহি বটে? তথাচ ইহ1 বলিতে পারি 
যে আমার অন্তঃকরণ রাজকন্যার মত। মহাশয়! 
যাহা ঘটুক, আমি প্রতিজ্ঞ লঙ্ঘন করিতে পারিৰ 
না1” এই বলিক্া গাত্রোথান করিয়। ফেডরিকার 
দিকে চাহিয়া কহিলেন “এস ফেডরিক1 ! আবার 
'আহ়েষণ করি? এখন যেন আমি সবল হইলাম 1” 

এবংবিধ সময়ে অনতিদুরে পঁ গো শব্দ 
শুনিতে পাইলেন। “চুপ কর” বলিয়া কাাখারীণ ম্বাস 
ধ্রপ্থাপ রোধ করিয়। গুনিতে লাগিলেন । পুনর্ধার 
লেইকপ কাতরধ্বনি হইল, শ্রবণ মাত্র নবপ্রস্থুত 
বৎস যেমন: গাভী দ্বেখিয়। ধাবমান হয় ক্যাথারীণ 
ভ্েমূনি লিশ্গেষ মধ্যে তথায় উপস্থিত হইচলেন এবং 
ধরাশায়ী বৃদ্ধের এক পার্থ জানু পাভিয়। উচ্চৈঃস্থরে 
ডাফিতে লাগিলেম “ ফ্ডরিফা। আলো নিয়ে “জায়, 
শী শীত নিয়ে আর+ তিনিই 'বটটেম, কাবা! বাঘা ! 
কথা কওনা, তোমার মেয়ে আমি ক্যাথারীণ ।” 


উপাখ্যান । | ৩১ 

ফেডদ্িক। আলোটী তাহার মুখের কাছে ধরিল 
এদিকে বালিক| ক্যাথারীণ ন্ুনিপুণা ও অভিজ্ঞতা 
হম্পন্ন প্রবীণার ন্যায় আহত অঙ্গ নিপ্ধারিত করি- 
কার জন্য চেষ্টা করিতে জাগিলেন। পার্্স্থ শব- 
রাশি হইতে তদীয় শরীর নিষ্কমণ করিবার জন্য 
উাহার হস্ত উত্তোলন করাতে তিনি কাতরোক্তি 
প্রকাশ করিলেন এবং চক্ষুকুন্মীলন করিয়া জিড্ঞ 
সাকরিলেন "আমি কোথায় রহিয়াছি” ক্যাথারীণ 
ও ফেডরিকাকে চিনিতে পারিলেন কিন্ত অপরিচিত 
যুবককে চিলিতে না পারিয়। পুরর্ধার জিজ্ঞাসিলেন 
“এ কোথায় এসেছি 1” 

ললাট চুম্বন করত ক্যাথারীণ উত্তর করিলেন; 
'*আমাদের মধ্যেই রয়েছেন। আমি ষে তোমার 
মেয়ে ক্যাথারীণ । উঠ পিতঃ ! উঠ, চল আমাদের 
সঙ্গে চল” 

অপরিচিত যুবক বৃদ্ধের মুখে ন্িগ্ষকর পানীয় 
ধরিয়া কহিলেন? “ বর্ষীয়ন্ ইহা পান কর; এখনি 
অল হইবে ।” যাজক মহাশক্ পান করিজেন এবং 
তৎক্ষণাৎ ভাহার নিজীব শরীরে স্ফুর্ত্ি জপ্মিল । 
ক্যাথারীণ তাহার হাহ ধারণ কল্পাতে তিনি আবার 
কাতরোক্তি প্রকাশ ফরিলেন এবং -অপেক্ষাকৃত্ত 
মৃছ স্বরে বলিলেদ “'আমার বাছ গন হইয়াছে ।” 


৩২ ক্যাথারীণের 


: “তবেকি হইবে” এই বলিয়া ক্যাথারীণ রোদন 
কৰিয়। উঠিলেন। অপরিচিত যুবক কহিল বুদ্ধ 
এই স্থানে স্থিরভাবে থাক, আমি মেরিয়ণবর্গে 
গিয়া শীঘ্র ছুই জন লোক পাঠাইয়। দিব, তাহারা 
তোমার বাটাতে পন্ুছিয়। দ্রিবেঃ আর এক জন 
ডাক্তারও পাঠাইব, মে তোম।র হাড় বসাইয়। 
দিবে । ক্যাথারীণ তবে বিদীয় হই” এই বলিয়া 
একটু শিয়া আবার বলিলেন *আমার পরামর্শ শুন, 
ক্যাথারীণ। এমন স্থষোগ ছাড়িও না, পলায়ন কর ।"? 

অনতিবিলম্বে তিন জন লোক উপস্থিত, ছুই 
জন একটা যান আনিল এবং তদুপরি আহত যাঁজক 
মহাশয়কে তুলিম্বা সাবধানে তাহার বাটীতে লইয়। 
গেল, ক্যাথারীণ পার্্ে পার্খেচলিলেন। 

ক্যাথারীণ বলিলেন “ যেন আমি দৈববাণী 
শুনিয়। ছিলাম ' এমন কি, ইহ! বলিলেও বল! যায় 
যেঃ আমাকে বন্দী করিবার জন্য পরমেশ্বর ষেন 
জামার হস্ত ধরিয়া বনপ্রান্তে' রাখিয়] গেলেন ।+ 
ইহ! গুনির। বৃদ্ধ আজক বিন্ময়স্থরে জিজ্ঞাসিলেন 
“সা মা]! তবে কি ভুমি বন্দী হইয়াছ।” . , 
1.8 পিতঃ ! আমি.বন্দী হুইয়াছি, কিন্ত আরম 
শাপে বর হইয়াছে, হাহা আমি দুঃখের হেতু মনে 

যদি আমি বন্দী না হইতাম, তবে আঙ্গি সেনাপতির 
নিকট খাইতা না, আর তাহা হইলে ফেডরিকার 
সঙ্গেও দেখা হইত না! ফেত্তরিকাই আমাফে আপ- 
নকার অবস্থা বলে? তাহা না হইলে আমি কখনই 
জাপনাকে যুদ্ধন্েতে অন্বেষণ ফরিতাম না। এখন কি 
আপনার বোধ হয় নাষে পরমেশ্বর যেন আমার 
হস্ত ধরিয়া আপনা কাছে পহুছিয়া দিলেন 1” 
বলিতে খলিতে বান যাজক মহাশয়ের বাটীতে 

পঁছিল ; যাজক মহাশয়কে শফ্যার শায়িত করিয়া 
এ তিন জন পুরুষের মধ্যে খিনি ডাক্তর ছিলেন, 
তিনি ভগ্ন বাহুর ষখোচিত প্রতিবিধান করিলেন । 
পরে ভীহার। তিন জনেই বিদায় লইলেন ! যাজক 
মহাশয় পরমেশ্রের আরাধন1 করণানস্তর মিদ্রায় 
জভিভ্ভূত হলেন ক্যাথারীণ এবং' ফেডরিকা 
শব্যার পার্খে বশিয়! যামিনী যাপন করিলেন । 

ঈশান কোন লোহিতবর্ণ হইল অমনি ক্যাথা- 
রীণ স্বীযগৃহে প্রবেশ করিলেন! পূর্ব দিবসের বেশ 
পরিত্যাগ করিয়া হৃতন পরিচ্ছদ পরিধান করিলেন 
এবং সুদীর্ঘ কেশপাশ বিন্যাস করত মস্তক আবরণ 
করিলেম 1 খনস্তর ধীরে ধীরে পুবর্ধার যাজক 
মহ গুঁছে প্রবেশ করিতেন 1 যাজক মহা- 
শীয়েরি হইল 


৩৪ ক্যাথারীর্ণের 


শধ্যার এক পার্্বে জান্ুপাত ক্ুরিয়। ক্যাথারীণ 
বলিতে লাগিলেন “পিতঃ ! আমাকে আশীর্বাদ 
করুন, আজি জামি জন্মের মত বিদায় হাই 1৮, 

এতখ শ্রবণে ও ক্যাথারীণের অনবরত বিগ- 
লিত জলধারাকুল 'লোচন লন্দর্শনে বধাঁয়ান বিস্ময় 
পল্প হইয়া! কহিলেন “কি বলিলেপ্রিয়তমে 2, 

“ পিতঃ! কল্য আমি বন্দী হুইয়াছি, এক্ষণে 
আমি রূস সেনাপতির চিরক্রীত দাদী হইয়াছি। 
আমি ফিরিয়া যাইব, এই গুতিজ্ঞ। করাতে তিনি 
অনুগ্রহ করিয়া মহাশয়ের অন্বেষণ করিতে অনু* 
মতি দিয়াছিলেন।” 

, প্রির ক্যাথারীণকে জন্মের মত হারাইতে হয়, 
এই ভাষিক্সা ফেডরিকা কহিল “এখন ফিরে যাওয়া! 
কি নিতান্ত পাগলের কর্ম নয়, আমি বৃদ্ধা হইয়াঁছি, 
পরের সাহায্য না হইলে চলে না, আর ক্যাথারী- 
ণের মত কেইব! সাহাধ্য করিতে পারিবে ? কাথ্যা- 
রীপ ভিন্ন আর ফেবা তোমায় সে সকল গান খুঁনা- 
ইবে? কাহার হাতের উপরইঘা ভর দিয়! বেড়া- 
ইবে ? কেইবা তোমাকে সর্বদা আমোদ আহ্লাদ 
রাখিবে 2 না ক্যথারীণ তুমি আমাদের ফেলে 
যেতে পাবে না” তুমি বিপদ্দে পড়ে স্ৃ্ডভ ক্ষণে 
প্রতিজ্ঞা করেছ! সে প্রতিজ্ঞ! ক্ষিছুই লল্প; শোমাকে 

জোর করে প্রতিজ্ঞা করায়ে নিয়েছে, ই যদ্দি 
ইচ্ছা! করে প্রতিজ্ঞ! করিতে; তবে বটে তা হলে 
আমি মলেও একটী ফথা কহিতাম না 1” 

ক্যাথারীণ ও ফাঁজক মহাশয় নিস্তন্ধ হইয়া 
বৃদ্ধার কথা শ্রৰণ করিতেছিলেন, অবশেষে এক্ষ- 
ভৰরণস্ষি কহিলেন, “ বসে ফিরিয়া যাইবে এমন 
প্রতিশ্রুত আছ” 

বাম্পাকুল লোচনে ক্যাঁথারীণ উত্তর করিলেন 
“হা পিতঃ! প্রতিশ্রুত হইয়াছি। কিস্ত ফেডরিকার 
কি অন্যার দেখুন, আমি এখানে যে স্থখে ছিলাম, 
যেস্থুখ হইতে আমি আজি জন্মের মত বঞ্চিভ 
হইলাম, সেই সকল সুখের কথা মনে করিয়া দিয় 
আমাকে প্রতিজ্ঞ! ভাজিতে লওয়াইতেছে।” 

গম্ভীর স্বরে যাজক কহিলেন, ““ক্যাথারীণ, 
প্রাণগ্রতিয £ তবে গমন কর, কর্তব্য সাধন কর, 
পরমেশ্বর অবশ্যই তোমার মঙ্গল করিবেন ।% 

ক্যাথারীণ তখন গাত্রোথান পুর্বক পিতার মুখ 
চম্বন করিয়া কহিলেন, "তবে চল্লেম পিতঃ! তবে 
চল্লেম ফেডরিক1!” এবং সত্বর গমনে লেস্থান ০৪ 
প্রস্থান করিলেন । এ 

দেনাপৃ্তির শিবির প্রবেশ করিবামাতর যিনি 
পুর্ব "ার্মিতে . পিভৃদেহ অন্বেষণে তত দাহাব্য 


৩৬ ক্যাথারীগের 


করিয়াছিলেন, ক্যাথারীণ সর্বা্রে সেই অপরিচিষ্ত 
যুবককেই দেখিতে পাইজেন! আপন্িচিত যুবক 
বিস্মিত হইলেন । ক্যাারীণের আর শোকাকুজ” 
ভাষ নাই, লোচনে আর অক্র নাই, মর্তি শান্ত 
হইক্লাছে, এই ভাবে সেদাপতির সমীপে উপ- 
স্থিত হুট্টলেন। সেনাপতি মেরিয়ণবর্গের কো'ৰ 
কোন লোকের আবেদন শুনিতে ছিলেনঃ হঠাৎ 
ক্যাথারীণের প্রতি দৃষ্টিপাত করিয়া কহিলেম “কি 
এসেছ । আমি ভাবছিলাম, ঘুঝি “তুমি আর 
আদিযে না 1 ৫ 
. “দকেন, আমি আপনাকে কথা দিয়ে গিয়েছিলাম 
তে৮ মেনাপতি এই সংক্ষেপ উত্তর শ্রবণে ঈমৎহান্য 
ধরিয়া! কহিলেন " তোমার বেশ বুদ্ধি আছে, বয়সও 
কম? আর রোকও আছে” দেখছি, তবে তুমি. 
রেশ দাসী হতে পারবে বোধ হচ্ছে। আচ্ছ! খাবার 
তৈয়ার করে নিয়ে এস দেখিন্‌, দেখি 1৮... ১ 
_ ক্যাথায়ীণ বাড্দিষ্পস্ভি না করিয়া তৎক্ষণাৎ 
আহারের দ্রব্য নিতে গেলেন এবং কিয়ৎ ক্ষণ 
পরেই গ্রার্তঃকালিক তোজনের সামগ্রী একটা 
পাত্রে লইয়া প্রত্যাবৃস্ত হইলেন। শিবিরে ফেব 
সেনাপতি আর সেই অপরিচিন্ত সুবব, স্থিয্লেন | 
এ সামান্য.রেশধারী সৈনিক পুক্রেমও & আইপি 

উ্গন্যাধ্যক্ষ, এই উভয়ের মধ্যে বখ্যভাব দেখিয়? 
বিস্ময়ের আবির্ভাব হওয়! উচিত ছিল কিন্ত ক্যাথা- 
রীণ তদ্দিষয়ে' কিছুমাত্র মনোযোগ না করিয়" 
উভয়ের আহারের দ্রব্য পৃথক্‌ পৃথক্‌ পাত্রে এক 
স্থানে রাখিয়। দিলেন। ভোজন করিতে করিতে 
অপরিচিত যুবক *“ কিছু পের লয়ে এস বাছা 
ঘলিয়। তাহার পানীয় পাত্র ক্যাথারীণের দিকে 
ধারিলেন। “ তোমার কণ্ত বয়স হয়েছে ।» 

£ তেরবৎসর” 

' কিন্তু ত্রিশবৎসরের লোককে হারাইয়া দি- 
যাছ। দেখ সেন।পতি যদি কালি রাত্রিতে উহাকে 
শবরাশির মধ্যে পালক পিতার অন্বেষণ করিতে 
দেখিতে, মুখে রক্তের লেশ নাই, শরীর কম্পিত 
হইতেছে অথচ ছুর্্র সাহসের কিছু অসম্ভাব নাই, 
তহাহইলে,. তুমি আমারই মত উহার প্রশংস] 
রাখবার স্থান পেতে না। তোমার কি অত সড়া 
দেখে একটু ওভয় হয় নাই 2” 

ক্যাথারীণ লজ্জায় নত্মুখী হইয়! উত্তর করিলেন 
“আমার তখন ভয় টয় কিছু মনে ছিলনা, প্রাণ 
দাতার দেহ কোথায় পাব কেবল 'এই ভাবনাই 
ছিল ? 

সৈর্নিক পুরুষ বলিল “হ1, আর এত ভয়েরই বা 


৩ ক্যাথারীণের 


বিষয়কি। যদি গোল গুলি ও তরবালের মধ্যে যাইঙ্জত 
হুইত তা হইলে বুঝিতাম। রণক্ষেত্রে তোমারও মুখ 
খানি কোথায় থাকে এক বার দেখিতে ইচ্ছা! করে ।£ 
ক্যাথারীশ হাশিতে হাসিতে উত্তর করেলেন 
“আপনকারদের প্রহরীর গুলিতে আমার কত তয় 
হয়েছিল তাঁও মহাশয় দেখেছেন. ।” * 
“হা তাও ত বটে; গোলাগুলিতেও আমা" 
সই মত ভয় পায় দেখেছি । কালে এ বালিকা 
মহানভব! কামিনী হইবে সন্দেহ নাই । এস- 
কেরিমেটিফ ! তোমার বন্দী বিক্রয় করিবে ৮১, 
সেনাপতি এ অপরিচিত যুবকের মাম অথব! 
পচ কিছু উল্লেখ না করিয়া জিজ্ঞানসিলেন “কেন 
তুমি উহাকে লইয়া কি করিবে | 
“কেন আমি বিয়ে করবো, বেশ তো সৈনিক 
পুরুষের স্ত্রী হইবে , উহার ততা হলেই দাজবে 
ভাল; ভূমি কি বল ক্যাথারীণ।” নং 
ক্যাথারীণ এই প্রশ্নে লজ্জায় জড় সড় হইলেন 
*আমি-_আমি--আমি কি বছেবা মহাশর ॥ আমার 
কথ্ধ! ত পড়েই আছে; সেনাপতির দাসী হওয়! 
অপেক্ষা দৈনিক পুরুষের ভার্য্যা হওয়া ভাল ।৮ 
«সাবাশ ক্যাথারীণঃ বেশ বলেছ; +এই অবধি 


ভুমি আমার হইলে ।” 


৮৮৮ 
০ 

সেনাপতি কহিলেন “পকিস্ত-_-? 

অপরিচিত যুবক তাহার বক্তব্য ব্যক্ত করিতে 
'না দিয় অমনি বলিলেন” তুমি যাহা বলিবে আমি 
বুঝিয়াছি; কিন্ত তুমি জান ত আমার সব কর্ম 
নুতন তর। এই বালিকার গুণে আমি মোহিত 
হইয়াছি। এ সাহলী ও সানন্দচিস্ত এবং বোধ হয় 
“ইহার প্রকৃতি শান্ত ও মধুর হইবে । আমি 
উহাকে বিবাহ করিব, ইহাতে আর কথা নাই। 
ক্যাথারীণ 'থাল। খানি রাখ আর পরিবেশিকার 
বেশ পরিহর; আজি অবধি তোমাকে স্বামি ভিন্ন 
. অন্য কাহারও দেব| করিতে হইবে ন11% 

সৈনিক পুরুষ গাত্রোথান করিয়া ক্যাথারীণকে 
পশ্চাৎ পক্চাৎ যাইতে ইঙ্গিত করত শিবির হইতে 
প্রস্থান করিলেন। পথি মধ্যে জিজ্ঞালিলেন “আমি 
কে তুমি জান” 
শশী আমি এই জানি যে তুমি আমার স্বামী 
হইবে বলিয়।ছ।৮ 

“আচ্ছা সৈন্যের মধ্যে আমার কি পদ জান।” 

আমার তা জানিবার প্রয়োজন কি; আমার 
'নাম নাই, ধাম নাই, পিতা! লাই, মাতা মাই।, 
আমি বড় ঘ্রর মেরে নই যে আমার কুলাভিমান 
থাকিক্রে. 

আচ্ছা বেশ; তবে আমার সহধর্মিণী হইক্জে, 
চিরকাল আমার স্থখে স্থখী আমার দুঃখে ছুঃখী 
হইতে তোমার ইচ্ছা আছে” ইহা! বলিয়া তিনি 
ক্যাথারীণের হস্তধারণ করিলেন। 

ক্যাথারীণ বলিলেন “ হ1 আমার সম্পূর্ণ ইচ্ছা 
আছে, কারণ আপনকার আকাত বীরের মত আর 
আপনি এই অনাথাকে বারবার অনুগ্রহ কি 
আনিতেছেন।” 

**আমি যে সামান্য দৈনিক পুরুষ ইহাতে 
তোমার কিছু ছুঃখ হয় না।” 

“ষদি আমাকে কখন ছাড়িয়! ন। যান চিরকাল 
সঙ্ষে সঙ্গে যাইতে দেন তাহা হইলে আমি আর 
কিছু চাই না।? 

এই প্রকার কথোপকথন করিতে করিতে 
উভয়ে সর্ধপ্রপ্ান শিবিরের নিকট উপনীত হই- 
লেন। সৈনিক পুরুষ তথায় থামিয়া ক্যাথারীণকে 
কহিলেন “এই আমাদের সত্্রাটের শিবির, তুমি 
এই খানে দাঁড়াও আমি তোমাকে বিবাহ করিবার 
অনুমতি লইয়া আনি ।% 

», সৈনিক পুরুষ যাত্রা করিলে কিয়ৎক্গণ পরেই' 
এক জন অধ্যক্ষ আসিয়া কহিজ্ক “ভঙে! মহারাজ 
পিটর আপনাকে দেখিতে চাহিয়া ছে,” 

ক্যাথারীণ ' সেই অধ্যক্ষের পশ্চাৎ পশ্চাৎ 
চলিলেন। শিবিরে উপস্থিত হইয়া দেখিলেন যে 
কতক গুলি অধ্যক্ষ পরিবেঞ্টিত প্রায় ত্রিংশৎ বৎ- 
সর বয্ক্ষ এক জন যুবা পুরুষ উপবিষ্ট রহিয়াছেন। 
যে যুবকের হস্তে হস্ত'দিঘ] ক্যাথারীণ এই মাত্র 
ধবড়াইভেছিলেন 'এখন দেখেন যে সেই যুবাই 
এখানে অধ্যক্ষ গণ মধ্যে বিরাজমান আছেন; তখন 
অধ্যক্ষকে জিজ্ঞাসিলেন «কোথায় মহারাজ 
কোথায়।” 

অধ্যক্ষ “এ উপবিষ্ট রহিয়াছেন” বলিয়া সেই 
যুবককে দেখাইয়াদিল । 

এ, মেকি' উনি যে আমার স্বামী।” 

“ক্যাথারীণ আমি তোমার স্বামীও বটি মহা 
রাজও বটি”? এই বলির! সেই অপরিচিত যুবক রুস 
'াজ্যের সত্াট ভাবে প্রকাশিত হইলেন । « ক্যাথা- 
শীণ ওত আশ্চর্য্য হইলে কেনঃ তুমি কি ছুঃখিত 
হইলে? আমি অজ্রাট বলিয়া কি আম!?ক আর 
তাল বাদিবে না?” 

. ক্যাথারীণ উত্তর করিলেন “আমি” আপনাকে 
সামান্য সৈনিক পুরুষ জাগিয়া যেমন ভাল বালিয়া- 
'ছিলাম' [মহারাজ জানিয়াও তেমনি তাল 
নান্িব্4' 

তখন করূুসরাজ্যের সআট্‌ প্রথম পিটর সেই? 
অনাথ বালিকার হস্ত ধারণ করিয়া অমাত্যবর্শের 
প্রতি চাহিয়া কহিলেন “ইনি তোমাদের রাজ্জী 
হইলেন।” 
ক্যাথারীণ রাজমহিষী হইয়| যাজক মহাশয়কে 
ভুলিয়া যান নাই। কিন্ত যাজক মহাশয় যুদ্ধক্ষেত্রে 
আহত হওনাবধি কখনই উত্তমৰপে স্বাস্থ্য লাভ ক- 
রিতে পারেন নাই। অল্প কাল মধ্যেই তিনি কলে- 
বর পরিত্যাগ করিলেন। তাহার ভগিনী ও ফোন্ড- 
রিকাও কিছু দিন পরে তাহার অন্ুগামীনী হন। 
মক্ক নগরের একটা প্রাসাদে ক্যাথারীণ বান 
করিতেন। তথায় তাহার গর্ভে রাজার দুইটি 
সন্তান জম্মে। রাজ! কখন কখন তথায় রাজকার্ষ্য 
সম্পাদন করিতেন । ১৭১১ খুঅব্দে যখন রাজা 
ভুর্ক দেশের বিরুদ্ধে যুদ্ধ করিতে যান্-ক্যাথারীণ 
তখন তাহার সমভিব্যাহারে গিয্লাছিলেন। এ" 
যুদ্ধে ক্যাথারীণ যে কপ অসাধারণ বুদ্ধি কৌশল্য-ও 
পতিপরায়ণতা৷ প্রদর্শন করেন ইতিবৃত্তে তথ্িধয়ে 
$স্ভূয়সী প্রশংসা] আছে। অন্মর্দেশীয় মহিলাগণের 
পাছে মনোরঞ্জন না হয় এই ভয়ে আমি তাহার 
সবিশেষ বর্ণন| করিলাম ন1। তবে সংক্ষেপে এই 
মাত্র বলি যে ক্যাথারীণ ন| থাকিলে সেরুর্ররুদ 

প্লাজ্যের ঘোরতর বিপদ ঘটিত এবং মহারাজার 
প্রাণ বিনাশপর্যস্তও হইতে পারিত। রাজাও 
মহিষীকৃত এই মহোঁপকার বিস্ৃত হয়েন নাই। 
তিনি কৃতজ্ঞতার চিত্র শ্বকপ রাজ্জীকে রাজমুকুট 
প্রদান পুর্বক মহা! সমারোহে রাজ্যাভিষেক করিয়া 
হিলেন। 

উ্টাহার শৈশবাবস্থায় যত সৈনিক পুরুষের অক্ষ 
বন্ত্রে ষে লিপি খণ্ড পাঁওয়। যায় ক্যাথারীণ তাহা 
যত্বু পুর্ববক রাখিয়! ছিলেন । কিন্ত তদ্দারা স্বজনের 
কোন উদ্দেশ হইবে তাহার এমন দুরাশাও ছিল 
না। ষে প্রকারে তছুলিখিত «সন্তান গণ» এই 
শব্দটার তাৎপধ্য প্রকাশ হয় তাহ; অন্ভত 
বলিলেও বল বায়। একদা জনৈক রাজপুরুষ 
স্থানান্তরে যাইবার সময় একটি পান্থনিবাসে উপ- 
স্থিত হইল্রেন। তৎকালে পান্থশালার লোকের! 
রক জন দরিদ্র ব্যক্তির অপমান করিতেছিলঃ 
দরিজ্র রাগাহিত হইয়া বলিল যদি আমি একবার 
রাজসভায় যাইতে পারিতাম তাহা হইলে তোর! 
আমাকে এমন করিয়। ব্যাবহার করিতে পারিতিস্‌ 
গনা। ইহা! গুনিয়। রাজকীয় পুরুষ সেই ব্যক্তিকে 
অনেক. কথ্//জিজ্ঞাসিলেন। তাহার কথা ও মুখের 
ঙগাকৃতির্ে বোধ হইল যেন এ ব্যক্তিতে মহাঁরাখী 

ক্যাথারীণের কিঞ্চিৎ সাদৃশ্য আছে।. তিনি এই' 
বিষয় উল্লেখ করিয়া রাজধানীতে . একটী বন্ধুর 
নিকট একখানি পত্র লেখেন । ঘটনাস্তত্রে সেই 
পত্র মহারাজের হস্তে পড়ে । মহারাজ তৎক্ষণাৎ 
সেই ব্যক্তির অনুসন্ধান করিতে আদেশ করিলেন । 
অনুসন্ধান করিয়া স্থিব হইল যে সে ব্যক্কি নিথুনিয়ণ 
প্রদেশের এক জন ভদ্রলোকের সন্ভান। তাহার 
পিতা মেরিয়ণ বর্গের যুদ্ধ সময়ে হত হন। মরি- 
বার সময় দুইটি শিশু রাখিয়। যান; একটি পুত্র? 
একটি কন্য!। 

পিটর কহিয়াছিলেন যে “আমার সব কর্ম, 
নুতন তর” ইহ]! স্ববপ আখ্যান বটে। &ঁ ব্যক্তি 
তাহার প্রণয়িণীর কেহ হইবেক মনে করিয়। তিনি 
ভাহাকে গুরুতর দোষে দুষিত করিয়া ধৃত করি! 
আনাইলেন। দুই একটি প্রশ্ন জিজ্কাসার পর 
রাজার মনে বিলক্ষণ প্রতীতি হইল ফেতিনি ক্যাথ” 
রীণের ভাত1, তখন তাহাকে নিকটে ডাকিয়া কহি- 
লেন “এ দেখ তামার ভগিনী উহাকে শ্রিয় 
সম্ভাষণ কর।” ক্যাথারীণ সুচ্ছান্িত হইলেন। 
মুচ্ছ! ভক্ষ হইলে পিটর কহিলেন “এমন হইয়া 
থাকে, যাহা হউক তোমার ভ্রাতারত্যদি ফোন 
গুণ থাকে তাহা হইলে উহার ভাল ; তাঁ 


ভিন্ন উনি যেমন আছেন তেমনিই থাকিবেন”। 
ফলতঃ তাহার গু৭ ছিল কারণ অল্প দিনের মধ্যেই 
পুতনি অত্যুচ্চ পদে অভিষিক্ত হয়েন। 

১৭২৫ খুঃ অন্দে পিটর দি গ্রেট দেহ পরিত্যাগ 
করেন। ক্যাথারীণ একাধিপত্য করিতে লাশি- 
লেন। ঈ%গ তৎকালে রুস দেশীয় স্ত্রীলোকে আমাদের 
'দেশের অঙ্গনাদিগের মত কখন পুরুষের সমাজে 
আমিত না। ক্যাথারীণ বহু যত্বে স্রী ও পুরুষ 
জাতিতে একত্র বলিয়া কথা বার্তা ও সদালাপ 
করিতে পারে এমত সমাজ স্থাপন করিলেন। আর 
তখন তদ্গেশীয় স্ত্রীলোকের পরিচ্ছদ কিঞ্চিৎ অশ্লীল 
ছিল, ক্যাথারীণ তাহার অনেক পরিবর্তন করি- 
লেন। এইবধপে দেশের বুল মঙ্গল সাধন ও 
প্রজাগণের সুখ বর্ধন করিয়া ছুই বৎসর রাজত্বের 
পর অষ্টত্রিংশৎ বর্ষ বয়ঃক্রম কালে ১৭২৭ খৃঃ জন্দে 
মানব লীলা সম্বরণ করিলেন । 


ক্ষ যে গ্রস্থ অবলম্বন করিয়া এই পুষ্তক লিখিত হইয়াছে, 
উহা! এই স্থানেই সমাপ্ত। অবশিষ্ট কয়েক পুৎক্তি অন্যান 
পুস্তক হইতে সস্কাজিত। 


